Document ID: 31996D0340

Id-Deċiżjoni tal-Kummissjoni
ta' l-10 ta' Mejju 1996
li temenda l-Anness II tad-Direttiva tal-Kunsill 92/118/KEE li tistabbilixxi l-ħtiġiet għas-saħħa ta' l-annimali u s-saħħa pubblika li jirregolaw il-kummerċ fi u l-importazzjonijiet fil-Komunità ta' prodotti mhux suġġetti għall-imsemmija ħtiġiet stabbiliti f'regoli speċifiċi tal-Komunità rreferuti fl-Anness A (I) tad-Direttiva 89/662/KEE u, fir-rigward ta' patoġeni, tad-Direttiva 90/425/KEE
(Test b'relevanza għaż-ŻEE)
(96/340/KE)
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jwaqqaf il-Komunitajiet Ewropej,
Wara li kkunsidrat id-Direttiva tal-Kunsill 92/118/KEE tas-17 ta' Diċembru 1992 li twaqqaf il-ħtiġijiet għas-saħħa ta' l-annimali u s-saħħa pubblika li jirregolaw il-kummreċ fi u l-importazzjonijiet fil-Komunità ta' prodotti mhux suġġetti għall-imsemmija ħtiġijiet stabbiliti f'regoli speċifiċi tal-Komunità rriferuti fl-Anness A (I) tad-Direttiva 89/662/KEE u, fir-rigward ta' patoġeni, tad-Direttiva 90/425/KEE [1], kif emendata l-aħħar bid-Deċiżjoni tal-Kummissjoni 96/103/KE [2], u b'mod partikolari it-tieni paragrafu ta' l Artikolu 15 u l-Anness II Kapitolu 2 tagħha,
Billi l-kondizzjonijiet speċifiċi tas-saħħa tal-pubbliku li jgħoddu għall-bebbux u s-saqajn taż-żrinġijiet għandhom jiġu stabbiliti biex ma jitħalliex li dawn il-prodotti jkunu ta' theddida għas-saħħa tal-konsumatur;
Billi ċerti kondizzjonijiet ta' saħħa li jinsabu fid-Direttiva tal-Kunsill tat-22 ta' Lulju 1991 li twaqqaf il-kondizzjonijiet ta' saħħa għall-produzzjoni u l-bejgħ ta' prodotti tas-sajd [3] huma relevanti għall-kummerċ tal-bebbux u s-saqajn taż-żrinġijiet;
Billi r-regoli li jinsabu fid-Deċiżjoni tal-Kummissjoni 94/356/KE ta' l-20 ta' Mejju 1994 li twaqqaf ir-regoli dettaljati għat-tħaddim tad-Direttiva tal-Kunsill 91/493/KEE fir-rigward ta' kontrolli tas-saħħa tagħhom stess fuq prodotti tas-sajd [4] huma relevanti għall-kontrolli tas-saħħa minnhom stess magħmula minn impjanti li jipproduċu bebbux u saqajn taż-żrinġijiet kif riferuti fl-Artikolu 4 punt 2 tad-Direttiva 92/118/KEE;
Billi bebbux ippreparat misjur għandu jiġi meqjus bħala ikel ippreparat u suġġett għad-disposizzjonijet tal-Kapitolu IX ta' l-Anness B tad-Direttiva tal-Kunsill 77/99/KEE tal-21 ta' Diċembru 1976 fuq problemi tas-saħħa li jaffettwaw il-produzzjoni u l-bejgħ ta' prodotti tal-laħam u ċerti prodotti oħra ġejjin mill-annimali [5], kif emendata l-aħħar bid-Direttiva 95/68/KE [6];
Billi kondizzjonijiet ekwivalenti għandhom jgħoddu għall-bebbux u s-saqajn taż-żrinġijiet importati minn pajjiżi terzi; billi b'mod partikolari li kampjuni taċ-ċertifikati tas-saħħa li hemm provduti fl-Artikolu 10 (2) (ċ) tad-Direttiva 92/118/KEE għandhom jiġu mfassla;
Billi l-miżuri li hemm provduti f' din id-Deċiżjoni huma konformi ma' l-opinjoni tal-Kumitat Veterenarju Amministrattiv,
ADOTTAT DIN ID-DEĊIŻJONI:
Artikolu 1
Fit-tielet inċiż tal-Kapitolu 2 ta' l-Anness II tad-Direttiva 92/118/KEE il-kelmiet 'saqajn taż-żrinġijiet u bebbux' huma hawnhekk imħassra.
Artikolu 2
L-Anness ta' din id-Deċiżjoni hija hawnhekk magħduda bħala l-Kapitolu 3 ta' l-Anness II tad-Direttiva 92/118/KEE.
Artikolu 3
Din id-Deċiżjoni għandha tidħol fis-seħħ fl-1 ta Jannar 1997.
Artikolu 4
Din id-Deċiżjoni hija indirizzata lill-Istati Membri.
Magħmul fi Brussel, l-10 ta' Mejju 1996.

Labels: 0
3
17
6